पाएं अपने शहर की ताज़ा ख़बरें और फ्री ई-पेपरडाउनलोड करें
अतरसुआ गांव में बीती रात करीब 10 बजे छेड़खानी का विरोध करने पर बदमाशों ने अपने घर में खाना बना रही महिला को गोली मार दी। इससे उसकी मौत हो गयी। वह बच्चों के साथ थी। उसका पति बेंगलुरु में सर्विस करता है। वह वहीं है। महिला की पहचान सराय ओपी थाना क्षेत्र के अतरसुमा गांव निवासी धर्मेंद्र पंडित की 32 वर्षीय पत्नी सरस्वती देवी के रूप में हुई है। इस घटना के बाद से गांव में दहशत है। ग्रामीण कुछ भी बोलने से इनकार कर रहे हैं। लोगों ने महिला को सीवान सदर अस्पताल में भर्ती कराया। वहां चिकित्सकों ने जांच के उपरांत उसे मृत घोषित कर दिया। पुलिस ने शव को कब्जे में ले लिया है। गोली चलने की आवाज सुनकर जब गांव के लोग पहुंचे तो महिला अस्त-व्यस्त हालत में थी। गूंथा हुआ आटा इधर उधर फेंका हुआ था। चूल्हे पर सब्जी जल रही थी। ग्रामीणों ने खून से लतपथ महिला को जैसे तैसे सदर अस्पताल लेकर पहुंचे, वहां डाक्टरों ने उसे मृत घोषित कर दिया।
भतीजा राहुल कुमार ने दर्ज करायी हत्या की प्राथमिकी
हत्या के इस मामले में महिला का भतीजा राहुल कुमार ने अज्ञात के खिलाफ हत्या की प्राथमिकी दर्ज करायी है। थाना प्रभारी ने कहा कि अपराधियों की गिरफ्तारी के छापामारी की जा रही है।
थाना प्रभारी ने कहा- प्रेम प्रसंग में गोली मारी गई है
सरायओपी थाना प्रभारी तनवीर आलम ने कहा कि प्रथम दृष्टया महिला को प्रेम प्रसंग में गोली मारी गई है। महिला झाड़-फूंक का काम लोगों के घरों में जाकर किया करती थी। इसके चलते कई लोग महिला को जानते थे और लोगों का महिला के घर में आना-जाना भी था।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva awa_Deva hin_Deva hin_Deva hin_Deva zho_Hant eng_Latn